Jeg ser ikke mig selv som stalker.
Jeg troede mere, stalking var at udspionere nogen.
Som en vindueskigger.
Ashley og jeg var bror og søster.
Vi havde et godt venskab.
HVERT ÅR REGISTRERES DER OVER TRE MILLIONER STALKINGHÆNDELSER I USA
OVER 80% AF ALLE STALKERE MÅLRETTER NOGEN, DE KENDER
Alt kunne ske nu.
Jeg vidste ikke, hvad der kom.
Jeg kendte ham åbenbart slet ikke.
Den skade, han forårsagede, vil jeg lide under resten af livet.
DETTE ER HISTORIEN OM INDSAT NR. 272078
Jeg mente ikke, jeg gjorde noget ondt.
Jeg ville ikke gøre hende fortræd.
Jeg ville ikke så meget som røre et hår på hendes hoved.
EN NETFLIX-SERIE
Jeg vil hellere anses som morder end som stalker.
Jeg ville mærke spændingen ved, at hun følte sig overvåget.
Hvem som helst kan blive stalker.
Det er kun bussemandssnak.
Jeg er ikke lige så tosset.
EKSTREMT GODE VENNER
WESTVILLES FÆNGSEL, INDIANA
I JUNI 2019 BLEV JAMES CORPUS DØMT FOR STALKING
Du skal kigge lige ind i linsen der.
-Okay. -Hvis du ser igennem…
-Kan du se mig? -Ja, jeg kigger lige på dig.
HAN AFSONER EN FÆNGSELSSTRAF PÅ 15 ÅR
-Om igen? -Ja.
Mit navn er James Corpus. Jeg er fængslet for stalking.
Jeg voksede op i St. John, Indiana.
Jeg havde en god barndom med stabile forældre.
Men som barn var jeg nok lidt af en nørd.
Jeg har altid været en enspænder.
Jeg var ikke afhængig af nogen eller…
Jeg havde ingen i ryggen eller nogen at læne mig op ad.
I 1996 SOM 24-ÅRIG VAR CORPUS UDE FOR EN ALVORLIG BILULYKKE
Det var ret slemt.
Jeg lå i koma på hospitalet i et par dage.
Min kæbe var brækket tre steder.
Min næse blev trykket ind, hvilket gjorde skade på næsehulen.
Mine øjenhuler var knust.
Ulykken påvirkede ikke kun mit udseende.
Folk begyndte også at behandle mig anderledes.
De havde medlidenhed med mig.
I 2009 MØDTE CORPUS ASHLEY MANFRE
Jeg arbejdede for en af mine venner, der ejede en restaurant.
Hun kom for at hjælpe ham med at drive den.
MEXICANSK MAD
I starten kom vi ikke godt ud af det med hinanden,
for vi var begge to ansvarlige, vi var begge ledere.
Men jeg indså langsomt, at hun vidste, hvad hun talte om.
Og jeg lyttede.
Ashley var god mod mig.
Vi kom tæt på hinanden. Vi blev ekstremt gode venner.
LAKE COUNTY, INDIANA
Mit navn er Ashley Manfre.
Jeg har overlevet stalking.
James og jeg var kolleger på en restaurant.
Han var min kok.
Og vi blev meget hurtigt gode venner.
Vi stod tit ude i køkkenet og fjollede og havde det sjovt.
James var ude for en ulykke, da han var teenager, tror jeg.
Og han var ikke den type person, som faldt i god jord
hos mange mennesker.
Jeg tog det meget personligt, når folk blev chokerede
over den måde, han så ud, talte eller gik på.
Det gjorde mig utilpas.
Hvis det var mig, ville jeg også gerne forsvares af nogen.
Jeg udviklede en form for beskyttertrang.
Jeg havde behov for at beskytte ham mod de mennesker,
der sårede ham.
EFTER ET VIST ANTAL ÅR
LUKKEDE DEN RESTAURANT, HVOR JAMES OG ASHLEY ARBEJDEDE
JAMES FLYTTEDE VÆK, OG HAN OG ASHLEY MISTEDE KONTAKTEN
VELKOMMEN TIL ST. JOHN
NOGLE ÅR SENERE TOG JAMES KONTAKT IGEN
Nogle år senere havde jeg startet et festudlejningsfirma,
og han kontaktede mig og spurgte, om jeg havde noget arbejde til ham.
Han havde åbenbart siddet i fængsel for spirituskørsel.
Jeg ansatte ham i mit nye firma, hvor han hjalp med forskellige ting.
Han satte udstyr op og hjalp mig på kontoret.
Han var her konstant.
Han så det, når jeg var stresset, opfangede stressfaktorerne
og tog noget af det på sig selv.
Det fik mig altid til at føle, jeg kunne stole på ham.
Så James blev gradvist fuldt integreret
i mit familieliv og i min forretning.
Min familie tog ham fuldstændig til sig.
-Hvad vil du gerne være? -James.
Vil du være James?
-Ja. -Hvorfor?
Jeg kan spille videospil.
At være tæt på hendes familie var…
Det var fantastisk.
Jeg blev accepteret af en andens familie
og tilbragte tid med dem.
Sådan har jeg aldrig haft det med nogens familie før.
Jeg har altid været alene.
Jeg er aldrig…
…blevet accepteret af nogen.
Det var første gang.
Og det var fedt.
FIRE ÅR EFTER HAN BEGYNDTE AT ARBEJDE FOR ASHLEY,
FIK CORPUS ALKOHOLPROBLEMER
Jeg begyndte at drikke mere.
Jeg følte mig fanget i den her lille by.
En aften fik jeg lidt for meget at drikke,
og jeg fik lyst til at tage til Chicago.
Hun havde en varevogn stående, som hun ikke brugte,
så jeg besluttede at tage den og bare køre af sted.
Jeg var så beruset, at jeg kørte den i grøften.
Mit mål var ikke at stjæle bilen.
Det var bare et indfald.
Efter historien med varevognen mistede hun tilliden til mig.
Det var problemet.
JAMES FORTALTE IKKE ASHLEY, HAN VAR KØRT GALT MED VAREVOGNEN
Politiet meddelte mig den aften, at varevognen var blevet stjålet,
og at James' telefon lå i den.
FOTOS FRA GERNINGSSTED
De sagde, han havde gjort det.
Jeg troede ikke rigtig på det.
Jeg havde aldrig troet, at han kunne stjæle fra mig.
Jeg tænkte, der måtte være en anden forklaring.
En anden grund, en anden mulighed
end "James gjorde det."
DE KUNNE IKKE FÅ KONTAKT TIL JAMES,
SÅ ASHLEY BLEV HOS POLITIET, INDTIL VAREVOGNEN BLEV BJÆRGET
Vi var på politistationen i mange timer,
og da vi endelig kom hjem,
stod min dør åben.
Men jeg fejede det væk.
Ingenting gav nogen mening.
Vi ville i seng, og jeg gik ovenpå
for at putte min søn og se til ham.
Og så fandt jeg James liggende på sofaen i min søns værelse.
Jeg rystede ham. Han var faldet i søvn.
Jeg tror, han var påvirket.
Jeg anede ikke, om han var fuld, eller om han havde taget stoffer.
Han var helt væk. Jeg havde aldrig set ham sådan.
Jeg var så forvirret og prøvede stadig at lade tvivlen komme ham til gode.
Han vidste ikke, hvorfor han var der.
Jeg spurgte ham om bilen, og hvorfor hans telefon lå der,
og han gav mig alverdens undskyldninger, hvilket gjorde mig utilpas.
Jeg ville ikke have ham i den tilstand i mit hjem.
JAMES ERKENDTE AT HAVE STJÅLET VAREVOGNEN
OG BLEV KORTVARIGT ANHOLDT FOR BILTYVERI
James blev anholdt efter at have tilstået biltyveriet.
Jeg følte mig skyldig.
Jeg ønskede ikke, han skulle få problemer.
Men jeg følte mig forrådt af ham,
og jeg forstod virkelig ikke,
hvorfor han havde gjort det, og hvad der var sket.
Jeg forsøgte at finde en forklaring.
Jeg kan ikke forklare, hvorfor venskabet gik i stykker,
men jeg tror, det hovedsageligt skyldtes,
at jeg tog ting, der ikke tilhørte mig.
Jeg mener for eksempel varevognen.
For at tage den.
Hun stolede på mig og…
Hun vidste, at jeg vidste, hvor alting var.
Tog du andre ting?
Fra hende?
Jeg tog nogle penge fra firmakontoen for at betale en telefonregning.
Men under transaktionen tømte jeg hendes konto.
Jeg vidste ikke, hvordan det fungerede.
Men jeg satte pengene ind igen omgående.
Og hun…
Det ødelagde for alvor tilliden mellem hende og mig.
Jeg tror, det er den der. Det er den helt nye.
Hvad der end var sket med James, så fortsatte jeg bare mit liv.
Men kort tid efter at James blev løsladt,
fik jeg et opkald fra min skole, for jeg gik stadig på college.
De havde brug for en udbetaling, og mit kort blev afvist.
TRANSAKTIONEN MISLYKKEDES PRØV EN ANDEN BETALINGSMETODE
Jeg syntes, det var meget mærkeligt,
og jeg prøvede et andet kort. Afvist.
Jeg har aldrig fået afvist et kort før,
så jeg var meget forvirret.
Jeg loggede ind på min bankkonto,
og der stod bare nul.
NUVÆRENDE SALDO 0, 00$
Og mit hjerte sank.
Jeg var fuldstændig overvældet og i panik.
Og i det øjeblik tænkte jeg:
"Åh gud, mit firma kan måske
blive taget fra mig. Hvad skal jeg gøre?"
ASHLEYS BANK BEKRÆFTEDE, AT I LØBET AF EN MÅNED
VAR ALLE HENDES PENGE BLEVET OVERFØRT TIL EN ANDEN KONTO,
DER TILHØRTE JAMES CORPUS
James havde overført penge fra min konto direkte til sin egen.
Alle de penge, jeg havde arbejdet så hårdt for.
Alt det, vi havde kæmpet for, var pist forsvundet.
Jeg begyndte at finde flere og flere ting,
som kom fuldstændig bag på mig.
Han havde fundet de kreditkort,
som jeg troede, var låst inde på mit kontor i en skuffe.
Han brugte kreditkortene og tømte dem.
Når der kom kontoudtog, tog han imod dem og smed dem ud.
Jeg så dem aldrig.
Alt i alt mistede jeg over 120.000 dollars
på grund af den svindel, James begik.
Jeg følte mig forrådt af ham.
Alt kunne ske nu.
Jeg kendte ham åbenbart slet ikke,
selvom vi havde været venner i over 12 år.
Jeg havde aldrig troet, at det her kunne ske.
OKTOBER 2018
CORPUS BLEV ANHOLDT FOR BEDRAGERI
OG VARETÆGTSFÆNGSLET IGEN
SEKS DAGE SENERE BLEV HAN LØSLADT FOR AT AFVENTE SIN RETSSAG
KORT TID EFTER FORSØGTE HAN AT KONTAKTE ASHLEY
Jeg talte med Ashley, lige da jeg kom ud,
fordi jeg ville prøve at forsone mig med hende.
Jeg vidste ikke, hvordan jeg kunne få hende igen.
Hvordan gjorde jeg det? Hvorfor ødelagde jeg venskabet?
Hun var endelig en…
…der ville hjælpe mig med at nå mine mål.
Jeg ville løse problemet
og betale al min gæld tilbage.
Og jeg ville helst ordne det uden om retten.
Jeg var ikke truende.
Jeg var mere undskyldende.
Jeg bad ham om lidt luft.
Jeg bad ham om at lade mig være.
Men han respekterede ikke mit ønske.
Han kontaktede mig via forskellige platforme.
Han ringede og skrev tekstbeskeder.
Han ringede fra sin mobiltelefon og fra sin fastnettelefon.
Han brugte Messenger og Snapchat.
Han kontaktede mig på alle mulige måder.
Han sagde til mig, han ville tale om det, der var sket,
og at han elskede mig,
og at han ville ikke gøre noget for at skade mig.
Jeg følte mig overvældet.
Politiet mente, det var i min interesse
at få udstedt et tilhold mod ham
for at få ham til at stoppe.
OKTOBER 2018
ET TILHOLD UDSTEDT DEN 10. OKTOBER
FORBØD CORPUS AT TAGE KONTAKT TIL ASHLEY
Han modtog papirerne angående tilholdet,
men kun et par dage senere kontaktede han mig igen.
UDBESVARET OPKALD
Han sms'ede og ringede fra sin mobil,
fra sin mors mobil, sin søsters mobil, Facebook.
Jeg havde brug for at føle mig i sikkerhed.
For jeg begyndte at blive bange på det tidspunkt.
Det karakteristiske ved stalkingadfærd er,
at det er noget, der eskalerer.
Det kan begynde med sms'er.
Så bliver det til gentagne opkald.
Så er det kontakt via de sociale medier,
og så kommer der præcise trusler.
Jeg hedder Mark Kurkowski,
og jeg er tidligere politibetjent.
Og et af mine fokusområder er at informere politiet, advokater
og andre relevante aktører om,
hvilke typer forbrydelser, stalking kan sættes i forbindelse med.
UNDER SIN GENNEMGANG AF SAGEN VEDRØRENDE JAMES CORPUS
HAR MARK STUDERET CORPUS' KOMMUNIKATION MED ASHLEY
Hvad angår James og den adfærd, som han udviste,
så handler det om besiddelse
og om et forhold, som han ikke ville afslutte.
Han begyndte med at sende tekstbeskeder.
Så ringede han,
og han ringede gentagne gange.
Da hun prøvede at stoppe den adfærd,
brugte han andre midler.
Han kontaktede hendes søster og andre familiemedlemmer.
Han prøvede uafbrudt at få kontakt til Ashley med alle midler.
Det fortsatte på trods af polititilholdet,
flere anholdelser og dommere, der bad James om ikke at kontakte Ashley.
Han blev ved med det.
Når vi ser på eskalering i stalkingsager,
så ser vi på det, man kalder VIH-mønstret:
Varighed, intensitet og hyppighed af den pågældende stalkingadfærd.
Der er grund til stor bekymring, når man ser både det her VIH-mønster
og truslerne eskalere.
Så må vi virkelig gribe ind og sikre,
at der er en sikkerhedsplan.
Da han kontaktede mig igen, efter at jeg havde fået tilholdet,
der blev jeg bange.
Han kendte koden på min fordør.
Nøglekoden inde i min bil.
Jeg blev bare mere og mere nervøs.
Jeg måtte handle og sørge for, at min familie var i sikkerhed.
Vi måtte skifte alle låse ud i vores hus.
Jeg kørte ikke nogen steder hen alene.
Alt det, jeg foretog mig, foretog jeg mig med en anden.
Jeg var hunderæd for at være alene.
Jeg lavede om på alt i mit liv på en meget gennemgribende måde,
for hvis det her kunne ske, hvad ville der så komme?
Alt var muligt.
Og det skræmte mig.
Der var ikke nogen grænser, han ikke turde krydse nu.
OKTOBER 2018
SYTTEN DAGE EFTER UDSTEDELSEN AF TILHOLDET
KONTAKTEDE CORPUS ASHLEY FRA ET UKENDT NUMMER
HAN BLEV ANHOLDT OG SIGTET FOR STALKING
PARKERING UDELUKKENDE FORBEHOLDT POLITISTATIONENS ANSATTE
Stalking defineres som:
"En bevidst eller formålsrettet adfærd,
der involverer gentagen og vedvarende chikane af en person,
hvilket fører til, at den udsatte føler sig terroriseret,
skræmt, intimideret eller truet."
Jeg hedder Tim Brown, og jeg er advokat
ved Lake Countys anklagemyndighed.
Og jeg blev tildelt mr. Corpus' sag, efter han blev anklaget for stalking.
Jeg troede mere, at stalking var…
At udspionere nogen.
Som en vindueskigger.
En, der kan lide voyeurisme.
Jeg troede ikke, at stalking indebar…
Okay, du har brudt et polititilhold.
Er det stalking? Det vidste jeg ikke.
Hvorfor det? Det forvirrer mig.
Hvis nogen gerne vil undskylde for noget…
Gøre noget godt igen, gør det mig så til en stalker?
Det er…
Det er skørt.
Jeg anså ikke mig selv som en stalker,
bare fordi jeg insisterede på at bevare et venskab med nogen.
Det er helt tydeligt, mr. Corpus ikke føler, han er en stalker.
Men vi tager ikke udgangspunkt i folks følelser i Indiana.
Vi tager udgangspunkt i definitionen af stalking.
Hvis man ser på de anmeldelser, der blev indgivet mod mr. Corpus,
så er der tale om gentagne opkald til frøken Manfre.
Gentagne forsøg på at sige undskyld til nogen
på trods af et gældende tilhold
kan betragtes som en form for stalking,
hvis det skræmmer eller skaber frygt hos nogen.
Vi mener, at Ashley havde god grund til at være bange for mr. Corpus.
Så hans påstand om, at han kun ville sige undskyld?
Det får være,
men det udelukker ikke, der er tale om stalking,
og det var tilfældet.
CORPUS BLEV NÆGTET KAUTION OG INDSAT I WESTVILLES FÆNGSEL
FOR AT AFVENTE SIN RETSSAG
Der var en følelse af lettelse.
Jeg kan huske, jeg drog et kæmpe lettelsens suk,
som jeg ikke indså, jeg havde holdt tilbage.
Jeg tror, jeg mest var lettet over…
…at han ikke kunne gøre mig mere
eller finde måder…
…at forstyrre mit liv på, hvis han kom i fængsel.
EN MÅNED EFTER CORPUS' FÆNGSLING ANKOM POLITIET TIL ASHLEYS BOPÆL
Jeg var derhjemme, og så ringede det på døren.
Det var Lake Countys politi,
og de sagde til mig, at jeg skulle komme ind til en samtale.
På vejen spekulerede jeg over, hvorfor de ville tale med mig.
Jeg var lidt forvirret.
Hvorfor?
Jeg havde jo fortalt det hele flere gange.
SHERIFKONTOR
Jeg kan huske, at jeg ventede i stationens mødelokale.
EFTERFORSKNINGSAFDELING
FORHØRSLOKALE 3
De bad mig sætte mig ned og tegne et kort over mit hus.
Det var bizart, for de forklarede ingenting.
Hvorfor skulle jeg tegne et kort? Jeg forstod det ikke.
Så jeg tegnede et kort og gav det til dem,
og jeg kan huske, de begge to lavede store øjne.
De så på hinanden med stor forbløffelse.
DAGEN FØR HAVDE POLITIET AFHØRT EN INDSAT,
DER SAD I SAMME FÆNGSEL SOM JAMES CORPUS
Okay, hedder han James Corpus?
-Ja. -Godt.
Hvorfor kontaktede han dig?
Han gav mig en plan.
Han tog nogle tegninger frem.
Tog han tegningerne frem?
Ja, et kort over huset med kameraer, alarmsystemer og koder.
Koder til systemerne.
Det var den 30. november 2018.
Jeg modtog et internt fængselstip
via vores kommunikationssystem.
Jeg så på det
og identificerede et individ,
der havde oplysninger om mr. Corpus.
Jeg hedder Christopher Adams og arbejder for drabsafdelingen i Lake County.
Den pågældende indsatte fik et kort af James Corpus.
Foruden kortet fik han også et stykke papir
med det potentielle offers navn
og forskellige adgangskoder til hendes hjem,
blandt andet hendes sikkerhedssystem
og adgangskoden til et køretøj, hun havde stående.
Der var desuden anført placeringer, af eventuelle kameraer.
Så alt dette pegede på planer om at begå drab.
Han sagde: "Hun skal holde kæft eller forsvinde."
Han sagde: "Huset er fyldt med alt muligt,
så du kan få penge ud af det her.
Jeg skaffer et våben."
Skulle du få hende til at holde kæft eller få hende til at forsvinde?
Han sagde: "Bare få hende til at holde kæft."
Den indsatte sagde, at James Corpus ville have et vidne til at tie stille.
James ville ikke have dette vidne
til at tale mod ham i retten.
For den indsatte betød ordet "tavshed",
at han blev bedt om at dræbe nogen for James.
Han udbad sig en forklaring, og James sagde, hun skulle tie stille.
Hvad hedder kvinden?
Ashley Manfre.
En person, der begår den slags handlinger,
som er fast besluttet på at begå den slags handlinger
og ikke stopper sin kriminelle bane,
selv efter at personen er blevet fængslet…
Den type person er parat til alt.
Jeg mener, jeg blev fejlagtigt anklaget…
…for at have planlagt et drab.
Jeg ville aldrig skade hende eller hendes familie.
Jeg kom bare i det forkerte selskab.
Han udnyttede min venlighed.
Han påstod…
…jeg hyrede ham til at dræbe Ashley.
Det passer ikke.
Jeg havde nogle personlige papirer, jeg havde skrevet.
Der var tegninger af hendes hus og…
Det var bare noget, jeg havde skrevet ned.
Såsom hvordan hendes hus så ud.
Og det havde jeg lagt i min celle.
Det, der skete, er, at den her fyr kom ind i min celle
og stjal mine papirer
og gik direkte til politiet med dem.
Han påstod, jeg ville hyre ham.
Jeg hørte ordene "gøre hende tavs."
Men så hørte jeg heller ikke andet.
Verden stoppede bare i det øjeblik og…
En, der siger, han elsker mig, og at han aldrig ville skade mig,
vil slå mig ihjel.
Jeg var simpelthen midt i et mareridt.
CORPUS BLEV TILTALT FOR DRABSPLANER OG FORBLEV FÆNGSLET
HAN RISIKEREDE EN STRAF PÅ OP TIL 30 ÅRS FÆNGSEL
POLITIET FORSIKREDE ASHLEY OM, AT HUN IKKE VAR I ØJEBLIKKELIG FARE
Politiet gav mig fornemmelsen af, at de havde alting under kontrol.
At de havde fanget ham, og jeg kunne slappe af.
Men jeg ved, James er meget intelligent.
Så da de sagde, jeg var i sikkerhed,
tænkte jeg det modsatte.
TO UGER EFTER BLEV DEN INDSATTE, DER HAVDE TIPPET POLITIET, LØSLADT
Dagen efter, han blev løsladt,
begyndte jeg at føle mig overvåget.
Måske var det bare tilfældigt eller på grund af tidspunktet,
men selv når jeg var i supermarkedet,
så følte jeg, at nogen fulgte efter mig.
Omkring to dage, efter at personen blev løsladt,
stod jeg i mit køkken.
Klokken var måske elleve om aftenen.
Jeg så to lys nærme sig, og de var i bevægelse,
som om nogen kom gående.
Min bevægelsesdetektor blev aktiveret,
og jeg kunne se, at to personer kom gående mod mig.
De var helt klædt i sort og havde sorte hætter over hovedet.
Bag huset er der 22 hektar med mark og skov,
så der burde ikke være nogen.
Jeg så dem komme nærmere.
Jeg løb hen og greb min telefon, og så tog jeg min pistol.
Og jeg sørgede for, at alle døre og vinduer var låst.
Jeg havde ringet 112.
Jeg stod og rystede og græd. Jeg var bare så bange.
Aldrig i mine vildeste mareridt ville jeg have forestillet mig
at befinde mig i en situation, hvor jeg frygtede for mit liv.
POLITIET ANKOM INDEN FOR TI MINUTTER OG FINKÆMMEDE OMRÅDET
De ankom, men politiet fandt ingenting.
Jeg stod, jeg ved ikke,
måske i seks timer og kiggede ud af forskellige vinduer i huset.
For at se om der nærmede sig nogen.
Det var skræmmende.
DE INDTRÆNGENDE BLEV ALDRIG LOKALISERET
12. JUNI 2019
I JUNI 2019 INDGIK CORPUS' ADVOKATER EN AFTALE FOR ANKLAGERNE
OM STALKING, SVINDEL OG INDBRUD
MOD EN FÆNGSELSSTRAF PÅ 15 ÅR
BLEV ANKLAGEN MOD CORPUS OM DRABSPLANER DROPPET
Ingen får at vide,
at han ville slå mig ihjel.
Ingen.
Det står ingen steder.
Så alle dem, han møder og bliver venner med,
hans kolleger,
aner ikke, hvad han er i stand til.
Ingen anelse.
James tog meget fra mig.
Og en ting, som han tog, kan jeg aldrig få tilbage.
Nemlig min følelse af tryghed.
Det vil altid mangle i mit liv.
ADGANG FORBUDT KUN ADGANG FOR PERSONALE
HELTE ARBEJDER HER
Jeg angrer mine handlinger.
Jeg har det virkelig frygteligt.
Jeg vidste ikke, at jeg var så dårligt et menneske.
Jeg er nået til en erkendelse af, at jeg har skadet hende følelsesmæssigt.
Men jeg så det ikke dengang.
Det tænkte jeg slet ikke på.
TRE MÅNEDER EFTER DET FØRSTE INTERVIEW
GIK JAMES CORPUS MED TIL AT SVARE PÅ YDERLIGERE SPØRGSMÅL
Havde jeg planer om at dræbe Ashley? Nej.
Jeg ville ikke gøre hende ondt.
Det var…
Det var falske anklager og opspind.
Hvorfor tegnede du et kort?
Jeg kedede mig sikkert, og så tegnede jeg det bare.
Jeg bruger meget tid på at skrive og tegne.
Men det var ikke for at…
Det havde intet at gøre med planer om at begå et drab.
Det skulle ikke engang ses af nogen.
Vidste jeg, der havde været ubudne gæster hos Ashley? Nej.
Ingen anelse.
-Hvornår hørte du det? -Det gjorde jeg aldrig.
Aldrig.
Jeg hører det først nu.
Jeg ville aldrig have hyret ham til at…
Til at gøre hende fortræd.
Jeg ville…
Det er bare latterligt.
Er jeg en stalker?
Det tror jeg ikke, jeg mener…
Jeg har aldrig opført mig sådan her før.
Jeg…
Det er ikke mig.
Jeg ville bare være ligesom hende.
Jeg ville have det,
som hun havde.
Hun havde et godt hjem og en god familie.
Og jeg følte, at jeg…
Jeg følte, jeg havde ret til at…
Jeg ved det ikke…
Jeg kan ikke…
Jeg vil så gerne rette op på det, men det er for sent.
Eller måske er det ikke for sent.
Jeg kan godt lide, at hun har ansigtsmaling på.
Efter alt det her skete med James, brød hele min verden sammen.
Men en dag indså jeg…
…at jeg havde givet ham for stor magt over mit liv alt for længe.
At han på en underlig måde stadig vandt.
Han havde stadig kontrol over mig eller…
Et kvælertag på mig.
At komme over James har været en beslutning om
at lægge ham bag mig og se fremad.
Han skal ikke styre mit liv mere.
Jeg besluttede ikke at være offer mere.
Tekster af: Rikke Schultz